ԱՄՓՈՓԱԹԵՐԹ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ,  ԻՆՉՊԵՍ ՆԱԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ   ՄԱՍԻՆ»ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
	1.  ՀՀ ֆինանսների նախարարություն
	08.09.2026թ.

	
	№ 01/9/23695-2026

	[bookmark: _Hlk201571229]Նախագծի վերաբերյալ առկա են հետևյալ դիտարկումները.
1. ՀՀ 2026թ-ի պետական բյուջեի «1006» ծրագրի «13001» միջոցառման գծով միջոցները նախատեսվում են ՀՀ պետական պարտքի (արտաքին և ներքին) սպասարկման, մասնավորապես՝ տոկոսավճարների ֆինանսավորման նպատակով: 
         Այս կապակցությամբ նշենք, որ «13001. Կառավարության պարտքի սպասարկում» միջոցառումը չի հանդիսանում պահուստային միջոցներ այլ միջոցառումների ֆինանսավորման համար և նախատեսված է պետական պարտքի սպասարկման նպատակով:
	Հետևաբար հաշվի առնելով «13001. Կառավարության պարտքի սպասարկում» միջոցառումից վերաբաշխման միջոցով՝ ՏԿԵՆ-ի կողմից իրականացվող այլ միջոցառումներին գումար տրամադրելու վերաբերյալ շրջանառված մի շարք նախագծերի նախադեպերը, հորդորում ենք ձեռնպահ մնալ «13001. Կառավարության պարտքի սպասարկում» միջոցառումից վերաբաշխում կատարելու վերաբերյալ առաջարկություններից և նախարարության հավելյալ ծախսային կարիքների ֆինանսավորման աղբյուր լավագույն դեպքում դիտարկել ՏԿԵՆ-ին 2026թ. պետական բյուջեով հատկացված միջոցների շրջանակներում փաստացի ձևավորված տնտեսումները։ Նշենք նաև, որ «1006» ծրագրի «13001» միջոցառման շրջանակում Նախագծով առաջարկվող նպատակների ֆինանսավորման համար ներկա պահին վերաբաշխման ենթակա ազատ միջոցներ առկա չեն:
2. Նախագծով 1049 ծրագրի 21001 միջոցառման մարզային նշանակության ճանապարհների ներքո նախատեսված օբյեկտների ցանկում ներառված ճանապարհները կառավարության 13.02.2014թ. N 265-Ն որոշման հավելվածով հաստատված անվանացանկում ներառված չեն (ուստի չեն հանդիսանում մարզային նշանակության ավտոճանապարհներ) և չեն հանդիսանում 1049-21001 միջոցառման ներքո իրականացման օբյեկտներ, քանի որ միջոցառման ներքո ենթակա են հիմնանորոգման միջպետական, հանրապետական և մարզային նշանակության ավտոմոբիլային ճանապարհները:


3. Նախագծի հավելվածում ներառված ՀՀ Տավուշի մարզում նոր կառուցվող և վերանորոգվող թվով 6 դպրոցները (ճանապարհների հիմնանորոգման աշխատանքների նախագծանախահաշվային փաստաթղթերի խորհրդատվական ծառայությունների ձեռքբերման համար) ներառված չեն ՀՀ փոխվարչապետի 11.12.2025թ. N /03.67/40126-2025 հանձնարարականի հիման վրա գույքագրված դպրոցների ցանկում:
Հետևաբար առաջարկում ենք պարզաբանել, թե ինչու Նախագծով առաջարկվող  դպրոցներ տանող ճանապարհները վերը նշված հանձնարարականի փուլում չեն գույքագրվել:
4. Հավելվածում 1049 ծրագրի 21001 միջոցառմամբ նախատեսված են, մասնավորապես՝
- ՀՀ Արմավիրի մարզի Արաքս համայնքի «Ջրառատի Թ․ Խաչատրյանի անվան միջնակարգ դպրոց» ՊՈԱԿ տանող Հոկտեմբերյան և Աբովյան փողոցների հիմնանորգման աշխատանքներ,
- ՀՀ Շիրակի մարզի Ախուրյան համայնքի Կապս բնակավայրի 2-րդ և 9-րդ փողոցների հիմնանորոգման աշխատանքներ /«Կապսի միջնակարգ դպրոց» տանող ճանապարհ/,
- Սյունիքի մարզի Տաթև համայնքի Հարժիս բնակավայրի Հ․ Մինասյանի անվան միջնակարգ դպրոց տանող ճանապարհի ասֆալտապատման աշխատանքներ,
- Կապան համայնքի Սյունիք բնակավայրի Սյունիքի միջնակարգ դպրոց տանող ճանապարհի ասֆալտապատման աշխատանքներ,
- ՀՀ Տավուշի մարզի Գանձաքար բնակավայրի կենտրոնից դեպի Տ-10-22 համայնքային նշանակության ավտոճանապարհի և Տ-10-22-ից դեպի դպրոց համայնքային նշանակության ավտոճանապարհի հիմնանորոգման աշխատանքներ /դեպի «Գանձաքարի միջնակարգ դպրոց» տանող ճանապարհ/:
Առաջարկում ենք հիշյալ ճանապարհահատվածների անվանումների մեջ նշել հիմնանորոգվող/ասֆալտապատվող ճանապարհահատվածների կիլոմետրերը:
5. Նախագծին կից ներկայացված ցանկում ներառված են ՀՀ Շիրակի մարզի Ախուրյան համայնքի Կապս բնակավայրի 2-րդ և 9-րդ փողոցների հիմնանորոգման («Կապսի միջնակարգ դպրոց» տանող ճանապարհ) և ՀՀ Սյունիքի մարզի Գորիս համայնքի Ակների կրթահամալիր տանող՝ 1.34 կմ երկարությամբ ճանապարհի հիմնանորոգման աշխատանքները, որոնց իրականացումը, Նախագծին կից «Կլաստերային դպրոցների ճանապարհների հիմնանորոգման մասին» աղյուսակի համաձայն ներառված են սուբվենցիոն ծրագրերի շրջանակներում։ Առաջարկում ենք հստակեցնել սուբվենցիոն ծրագրերի հետ նշված օբյեկտների փոխկապվածությունը (ինչ փուլում են գտնվում սուբվենցիոն ծրագրերը, ինչ աշխատանքներ են իրականացվում այդ ծրագրերի շրջանակներում և այլ):
6. Նախագծի 7-րդ հավելվածով ներկայացված գնումների անվանացանկի՝
- ՀՀ Սյունիքի մարզպետի աշխատակազմին վերաբերող մասում 45231177/503 «ճանապարհների վերանորոգման աշխատանքներ» ԳՄԱ կոդով գնման առարկայի տողում գնման ձևն անհրաժեշտ է նշել «ՀԲՄ», քանի որ նախագծի ընդունումը հիմնավորող փաստաթղթի համաձայն՝ նշված աշխատանքների ձեռք բերման նպատակով կազմակերպվել է «ՀՀՍՄԱ-ՀԲՄԱՇՁԲ-2026/3» ծածկագրով հրատապ բաց մրցույթը, իսկ էլեկտրոնային գնումների համակարգում առկա տեղեկատվության համաձայն՝ հիշյալ ԳՄԱ կոդը գնումների պլանում ներառվել է «ՀԲՄ» գնման ձևով,
- ՀՀ Տավուշի մարզպետի աշխատակազմին վերաբերող մասում նախատեսվում է 897,600.0 դրամ հատկացնել ՀՀ Տավուշի մարզի՝ Իջևանի թիվ 4 հիմնական դպրոց,  Թեղուտի միջնակարգ դպրոց և Տավուշի միջնակարգ դպրոց տանող համայնքային նշանակության ճանապարհների հիմնանորոգման նախագծային փաստաթղթերի ձեռք բերման նպատակով Գնումների մասին օրենքի 15-րդ հոդվածի 6-րդ մասի հիմքով 17.02.2026թ․ կնքված թիվ ՀՀՏՄ-ՀԲՄԽԾՁԲ-26/01 պայմանագրի ակտիվացման համար: Նկատի ունենալով, որ 17.08.2026թ. լրացել է դրա հիման վրա համաձայնագիր կնքելու համար նախատեսված վեցամսյա ժամկետը, ուստի այդ պայմանագիրը 1-ին, 3-րդ և 4-րդ չափաբաժինների մասով (2-րդ չափաբաժնի մասով հատկացվել են ֆինանսական միջոցներ և 26.03.2026թ. կնքվել է համաձայնագիր) համարվում է լուծված, ինչով պայմանավորված՝ առաջարկում ենք հանել հիշյալ հատկացումները նախագծից, դրանց ձեռքբերման նպատակով կազմակերպել նոր գնման ընթացակարգեր՝ «Գնումների մասին» օրենքի 15-րդ հոդվածի 6-րդ մասի հիմքով և ընթացակարգերի արդյունքներն ամփոփելուց կամ պայմանագրեր կնքելուց հետո շրջանառել ՀՀ կառավարության որոշման համապատասխան նախագիծ:
7. Նախագծի ընդունումը հիմնավորող փաստաթղթի համաձայն նախատեսվում է ՀՀ Տավուշի մարզպետի աշխատակազմի և «Էկո Բիլդինգ» ՍՊԸ-ի միջև կնքված թիվ ՀՀՏՄ-ՀԲՄԱՇՁԲ-26/01 պայմանագրի շրջանակներում ձեռք բերել լրացուցիչ աշխատանքներ՝ պայմանագրի գնի մինչև 10%-ի չափով: 
 ՀՀ կառավարության 04.05.2017թ. N 526-Ն որոշմամբ հաստատված կարգի 56-րդ կետի 2-րդ ենթակետի համաձայն՝ արհեստական է համարվում պայմանագրով նախատեսված աշխատանքների ծավալների ավելացումը, որը գերազանցում է պայմանագրի ընդհանուր գնի տասը տոկոսը: Պայմանագրով նախատեսված աշխատանքների ծավալները կարող են ավելանալ միայն պայմանագրով աշխատանքի կատարման համար սահմանված ժամկետում:
Ելնելով վերոգրյալից և նկատի ունենալով, որ վերոնշյալ պայմանագրով նախատեսված աշխատանքների կատարման վերջնաժամկետ է սահմանվել 2026թ. սեպտեմբերի 22-ը, հայտնում ենք, որ եթե նախագծի ընդունման պահին պայմանագրով նախատեսված ծառայությունների վերջնաժամկետն ավարտված լինի, անհրաժեշտ կլինի նախագծով ստանալ թույլտվություն՝ կարգի 56-րդ կետի 2-րդ ենթակետի 2-րդ նախադասության պահանջների չկիրառման մասին: 

	

-Ընդունվել է ի գիտություն:




















-Ընդունվել է ի գիտություն:
Նախագծով 1049 ծրագրի 21001 միջոցառման մարզային նշանակության ճանապարհների ներքո նախատեսված օբյեկտների ֆինանսավորման և ցանկում  ներառման համար՝ հիմք է հանդիսացել ՀՀ փոխվարչապետի 11.12.2025թ. N /03.67/40126-2025 հանձնարարականը, որին անդրադարձ է կատարվել և Նախագծին կից հիմնավորման մեջ և ՀՀ ֆինանսների նախարարության № 01/9/23695-2026 գրության 3-րդ կետում:

-Ընդունվել է ի գիտություն:
Հարկ է նշել նաև, որ  ՀՀ Տավուշի մարզում նոր կառուցվող և վերանորոգվող թվով 6 դպրոցները ներառված են Հայաստանի Հանրապետության կառավարության «300 դպրոց և 500 մանկապարտեզ» հնգամյա ծրագրում և ներկայումս գտնվում են հիմնանորոգման փուլում։





-Չի ընդունվել, 
քանի որ նշված օբյեկտների կմ-երը ներառված են Նախագծի N 6 հավելվածում:
Միաժամանակ հայտնում ենք, որ այդ օբյեկտների վրա իրականացվող աշխատանքների համար մրցույթները հայտարարվել են Նախագծի հավելվածում առկա ճանապարհահատվածների անվանումներին համապատասխան և այդ անվանումներով էլ կնքվել են համապատասխան պայմանագրերը:









-Ընդունվել է ի գիտություն: 
Հայտնում ենք, որ նշված երկու օբյեկտների նախագծերը ձեռք են բերվել համայնքային միջոցների հաշվին:








-Ընդունվել է
 Կատարվել է համապատասխան փոփոխությունը:







-Ընդունվել է: 
Հաշվի առնելով պայմանագրի 1-ին, 3-րդ և 4-րդ չափաբաժիններով նախատեսված աշխատանքների նախագծանախահաշվային փաստաթղերի ձեռքբերման կարևորությունը՝ ՀՀ Տավուշի մարզպետի աշխատակազմը  ՀՀ կառավարության որոշման նախագծի հաստատվելուց հետո անմիջապես կկազմակերպի համապատասխան գնման ընթացակարգերը։
















-Ընդունվել է ի գիտություն:

